Razgovor Wikipedija:Arbitražni odbor/Arhiva 1

message: Ne shvaćam zašto se ova priče s adminima toliko dramatizira. Važnost admina se na ovoj wikipediji previše mistificira, kao da su admini lički medvjedi i svakog treba držat pod staklenim zvonom. Admini samo mali dio vremena, možda oko 2%, rade ono što mogu samo admini, a veći dio ono što mogu i svi ostali. Tko vama ostalima smeta da revertate vandalizme? 
Pa šta i kao neki grafit ostane 6 sati umjesto 15 minuta??? Pa to ionako vidite samo vi koji visite na nedavnim promjenama. Čitatelji wikipedije nam dolaze preko Google-a i minimalna je vjerojatnost da će odmah naletjeti na grafit, bez obzira opstao on minut ili dan!!! Wikipedija je naslovnica! Wikipedija je članak Hrvatska, NK Hajduk, NK Dinamo ili Osijek. Ne grafit na članku Amsterdam (otok) ili Tanzanijska reprezentacija u hokeju na travi (bez uvrjede za autore, drago mi je da imamo i te članke).!
Razmislite malo, je li veća šteta da zbog "manjka" admina grafit na Tanzanijska reprezentacija u hokeju na travi ostane sat duže ili da zbog "viška" admina gubimo suradnike???
Nekad su se za admine uzimali ljudi koji su pregledavali nedavne promjene. Kasnije je uvedeno patroliranje, pa su samo admini mogli patrolirati. Danas hrvatska wikipedija ima i patrolere!!! Pa, ako neki admin dobro partolira, a loše se odnosi prema drugim suradnicima i adminima, lijepo mu skinite ovlasti admina, daju mu se ovlasti patrolera i problem riješen. 
Smatram da uopće nije potrebno ograničavati arbitražni odbor nekakvim zabranama što mogu, a što ne. Pa ako ste ih već izabrali, pa valjda im vjerujete da znaju što rade?!!! Pa neće nekom skinut ovlasti bez razloga i bez upozorenja na greške?!
Ja ne znam kad smo zadnji put izabrali novog admina. A siguran sam da postoji velik broj suradnika koji su poželjni kandidati da admina, ali mnogi misle kako je biranje nekog za admina nepovratan proces. I baš zato se suzdržavaju od predlaganja ili biranja takvih admina, sve dok god nisu 100% sigurni da je savršen. Ljudi se valjda lakše odlučuju za bračnog druga nego vi ovdje za admina!!!. Ali, ako se izglasaju pravila po kojima je mnogo lakše "skinuti" takvog admina, koji je iznevjerio očekivanja, problem riješen. Više neće biti razloga za toliki obzir, koji ponekad kod nekih suradnika pomalo ide prema paranoji (nek se nitko ne uvrijedi). 
Ukratko, ako se admini budu bojali arb-koma, i ako svi suradnici to znaju, to će zapravo ubrzati stvaranje novih kvalitetnih admina!!! 
Što se tiče ............, bilo bi najbolje da im se svima skinu ovlasti! I da se wikipedija prepusti ostalim adminima koji su hladne glave. Pri tome mislim i na postojeće (više-manje, na sve ostale) i na mnoge koji bi to trebali postati. Pa, ako za 6 mjeseci ili godinu dana zaključite da vam fale, slobodno ih odaberite ponovo. Ali, prije toga razmislite koliko je wikipedija tih 6 mjeseci bila mirnije mjest, ugodnije za rad. 
Na kraju krajeva, posao admina na wikipediji zna biti jako stresan i meni je jako teško povjerovati da ga admini danas obavljaju s jednakim strpljenjem kao i prije godionu i dvije, a pogotovo ako se ne slažu sa svim kolegama. Ovaj trojac je prije 3 godine vjerojatno bio idealan za wikipediju, ali wikipedija troši ljude i mislim da bi iblo bolje i za nas , a i za njih da na neko vrijeme okrenu glavu od vandalizama, novih suradnika i spornih članaka i nek si uzmu za zadatak pisati neke članke o temama koje ih zanimaju. Neka stresnije poslove ostave drugima.
Zbog toga mislim da se arb-komu trebaju dati što veće ovlasti i da se jasno pošalje poruka zajednici da nitko nije nezamjenjiv ni iznad pravila.
Također, kad budete predlagali i birali arbitre, molim vas da ne birate ljude koji su birali strane u nekom od posljednjih sukoba (blokiranje ......, postupak protiv ...... i drugi). Izaberete li nekog takvog u odbor, imat ćete od odbora više štete nego koristi. Odbor treba biti dio rješenja, ne dio problema!!!
Birajte arbitre i pravila pažljivo jer nam je ovo možda zadnja šansa da se dovedemo u red! 
Da ne razbijate glavu tko sam ja, recimo samo da sam suradnik koji ovdje radi jako dugo, koji smatra da su se svi dosadašnji sukobi mogli izbjeći da su obje (!) strane bile mudrije i koji je na rubu da ode, bude li daljnjih sukoba. --Mirotvorac (razgovor) 15:19, 23. svibanj 2009. (CEST)
replies: text: :Ne znam i ne želim se zamarati mislima tko si, ali po meni je bilo ispravno svoje riječi potpisati svojim pravim imenom, tako da imaju težinu starog, provjerenog. Wikipedija je naša enciklopedija i svi mi smo ovdje jednaki. Svak može mi reći svoje mišljenje, bez obzira slagao se ja s time ili ne. Sve je to u redu i ispravno, dok u razgovoru zadržavamo mirnoću i ne pretjerujemo u njemu, odnosno, ne počmemo koristiti wikipediju kao tribinu za svoje promoviranje ili kao medij za rješavanje osobnih razmirica. Upravo ova pravila o kojima raspravljamo i AO bi trebali omogućiti svim suradnicima mir koji nam je prijeko potreban, bez nepotrebnih rasprava. Što se tiče drugih mišljenja i viđenja, o njima ne bih razglabao, ne zato što su loša ili što se ne slažem s njima, nego samo zato što je ovo stranica za razgovor o pravilima za AO. Ukoliko se prijedlog iznese na drugom mjestu, npr. kafiću, e, o tome bi se onda dalo razgovarati. Toliko od mene, idem malo patrolirati --Lasta 16:14, 23. svibanj 2009. (CEST)
replies: text: ::Mirotvorče, zašto se skrivaš iza nekog drugog imena? Mi svi ovdje ostavljamo poruke iza kojih smo stali svojim suradničkim imenom čiji ugled među drugim suradnicima mukotrpno gradimo godinama. A to što predlažeš da se administratorima tek tako skinu ovlasti zapravo predlažeš da se hr.wiki samosabotira. Novog Robertu i Speedyja ne možeš tek tako naći. Godine su prošle, a novi takvi suradnici se nisu pojavili.
replies: text: ::"molim vas da ne birate ljude koji su birali strane u nekom od posljednjih sukoba ". Nemoj biti nepromišljen. Više cijenim osobe sa iskrenim stavom nego one što uvijek stoje sa strane i "nisu se nitkome zamjerili". Onaj tko ti se otvoreno postavio na putu je iskrenija osoba. Uostalom, kako možeš očekivati od tih koji su se držali postrance da će se znati i htjeti postaviti prema nekom problemu u arbitarskom odboru, kad se nisu znali postaviti u onim raspravama?

text: ::"Admini samo mali dio vremena, možda oko 2%, rade ono što mogu samo admini, a veći dio ono što mogu i svi ostali". Pogledaj članke koje uređivadu. Admini bidu ti zbog ovih stvari rekli "Je li se ti ovo rugaš nami?". Omjer je zapravo obrnut. Jedva da radidu suradnički posal. Već kad radiš kao patroler, ne radiš normalno. Već onda jedva koji člančić urediš.

text: ::"Ali, ako se izglasaju pravila po kojima je mnogo lakše "skinuti" takvog admina, koji je iznevjerio očekivanja...". Praksa je pokazala da nije lako "skinuti" problematičnog admina. U teoriji je sve moguće, ali u praksi stvari idu vrlo sporo. Postoji problem lošeg djela, zatim loše djelo treba netko uočiti, identificirati ga kao takvo, zatim trebaju i drugi suradnici to uočiti. Na to ime treba ukazati. A onaj tko ukaziva može još zaraditi kaznu jer "etiketira" i "napada" druge suradnike, odnosno, "huška na pobunu". Stoga, to da drugi suradnici "progledaju" nije lako postići. Ljudi su inertni. I ako im se taj admin nije zamjerio, postupaju po pravilu "glavno da je meni dobro, pusti ti onoga šta se buni, kad meni taj admin nije stao na put i dosad mi ide niz dlaku, on je u redu" i baš ga briga šta neki suradnik trpi teške nepravde. Rijetko tko dođe i reče adminu "ne možeš to tako". A i ako se takvi nađe, onda adminska štetočina jednostavno ne haje za to šta mu se prigovorilo ili čak kazni na neki način onoga šta je prigovorio. Tako admini jesu lički medvidi.

text: ::Ovo ti govorim iz iskustva. Ne radim samo na jednoj, nego na više Wikipedijâ, pa sam primijetio kako (ne) idu stvari. Kubura (razgovor) 03:36, 24. svibanj 2009. (CEST)
thread_title:  Admini nisu lički medvjedi